
Pomenirea 


Incununatei de Dumnezeu împărătesei şi fecioarei 


Sf.Pulheriei 


(luna lui Septembrie în 10) 


Seara la Vecernie, după Fericit bărbatul, la Doamne strigat-am, punem Stihirile pe 6, 
şi cântăm Stihirile Praznicului 3: Astăzi Dumnezeu cel ce Se odihneşte pe scaune gânditoare 
Şi Aceasta este ziua Domnului şi Deşi cu dumnezeiască voinţă, şi a Sfintei 3, glas 4, Ca pe 


un viteaz între mucenici. 


Cu pravoslavie căutând împărăția cea cerească, pe cea trecătoare împărăție ai 
defăimat-o, slăvită, şi ai ajuns la sfârşitul cel veșnic, înfăţoşindu-te [înfățişîndu-te] la Stăpânul 
tău Hristos împodobită ca o împărăteasă cu cununa fecioriei Pulherio, ceea ce eşti îndreptare, 


şi pildă desăvârşit a fecioarelor. 


Ca cu o podoabă împărătească, şi ca cu o cinstită porfiră, cu poruncile lui Hristos te-ai 
îmbrăcat nebăgând seamă de cele de jos, ca de cele stricăcioase, de sufletul tău cel 
E > 1 vpap2,: Ezra sis în ME d da E = 48 ui Pi cistite. a E 
nestricăcios cu bărbă!"* ţie te-ai îngrijit, de aceea ai câştigat şi răsplătirile împărăției cei de 


sus, împărăteasă arătându-te, încununată cu fecioria. 


Pe cei ce te cinstesc slăvito şi pomenirea ta laudă, din răutatea patimilor slobozeşte-i. 
Şi spre cele ce cheamă cu cucerie numele tău cel sfânt, preacinstită Pulherio. Vino de faţă, și 
ne mântuiește cu rugăciunile tale din tot felul de primejdii, de foame şi de ciumă și de toată 


stricăciunea. 
Slava, glas 8 


Credinţa ce ai propovăduit cu pravoslavie în Halchidon [Calcedon], de Dumnezeu 
încununato, cu ostenelile şi învățăturile purtătorilor de Dumnezeu Părinți întărindu-o, ca o 
podoabă dumnezeiască, în cer lucrată Bisericii lui Hristos o ai dat, întru care şi lăudându-se 
slăvește mărind pe Dumnezeu Cuvântul cel întrupat în două ființe [firi] nedespărțit, și în două 
lucrări şi voințe, cu care împreună rugându-te lui Hristos cere, o Pulherio tuturor 


credincioșilor curățire, și mare milă. 


Şi acum, a Praznicului, glas același 
Întru slăvită zi a Praznicului... 


Vohod. Lumină lină. Prochimenul zilei și Paremiile: Din prorocia Isaiei: Bucura-se-va 
sufletul tău întru Domnul. Caută la Vecernia Sfinţilor Împărați Constantin și Elena. A doua 
Paremie, Din Prorocia Isaiei: Luminează-te, luminează-te lerusalime, că a venit lumina ta. 
Caută tot la Vecernia Sfinţilor Împărați. A treia Paremie, De la Înţelepciunea lui Solomon: 


Drepţii în veac vor fi vii. Caută Decembrie la Vecernia Sfântului Sava. 
La Litie, Samoglasnica, glas 2 


Viaţă plăcută lui Dumnezeu petrecând, de slava cea împărătească te-ai lepădat. De 
aceea calea cea strâmtă călătorind, ai ajuns la lățimea cea dumnezeiască a raiului. Și cu putere 
de sus îmbrăcându-te, ai întărit învățătura dumnezeieştilor Părinţi, Pulherio, lauda și 


înfrumusețarea Bisericii. 
a 3 
Slavă, glas 8P* 


Strălucita, și dumnezeiasca sărbătoare a Pulheriei cei pururea pomenite, a chemat 
mulțimea credincioşilor la ospătare de taină. Veniţi, şi vă săturaţi toți de veselie 
duhovnicească, şi strigaţi către dânsa: Ceea ce ai înălțat ceata credincioșilor, şi de Dumnezeu 


te-ai slăvit, cere sufletelor noastre curăţire de păcate și mare milă. 
Şi acum, a Praznicului 
Veniţi toţi credincioşii către Fecioara să alergăm... şi c.]. 
La Stihoavnă, Stihirile, glas 1, A cetelor cerești 


Slava Bisericii dorind, ai surpat cu bărbăție rătăcirea ereticilor, adunând 
dumnezeiescul Sobor al Părinților, de Dumnezeu încununată Pulherio! Prin care ai cunoscut 


pe Hristos un Dumnezeu în două firi. 


Frumuseţea împărăției cei pământeşti, cu bunătăţile cele lucrătoare, mai strălucită ai 
făcut-o de Dumnezeu înţelepţito Pulherie. De aceea nouă ne deschide drumul cel ceresc, şi 


fericit, izbăvindu-ne de cele trecătoare. 


Cu dumnezeiescul mir al bucuriei ungându-te, n-ai băgat seamă de slava cea 
pămîntească, şi de jos, de aceea dobândind viaţa cea neîmbătrânitoare, arată-te la cei ce te 


cinstesc, dumnezeiască apărătoare, şi gata ajutor, scoțându-i din toate greutățile. 
Slavă, glas 8 


Cea îmbrăcată cu bunătăţile, şi luminată cu cugetul, cea împodobită cu untul de lemn 
al fecioriei, cu înfrânarea şi cu strădania, ceea ce ai răsărit din împărăteasa cetăților, şi ai făcut 
adunarea purtătorilor de Dumnezeu Părinţi, pentru îndoimea firilor lui Hristos Dumnezeu. Nu 
înceta pentru noi către Domnul rugându-te, Pulherio preaslăvită, să se mântuiască sufletele 


4 
noastre. P"S 


Şi acum, a Praznicului 
Aceasta este ziua Domnului... 
Tropar, glas 1, Piatra fiind pecetluită de jidovi 


Lângă scaunul Ziditorului stând, Pulherio! şi cu razele slavei cei neapropiate 
strălucindu-te, te rugăm nu lipsi a cere nouă celor ce cu credinţă te cinstim, iertare de greşale, 
şi slobozire din greutăţi, mărire aducând Celui în trei străluciri singur Împărat, Carele te-a 


slăvit pe tine cu slava cea dumnezeiască a împărăției Sale. 


Slavă, tot același Tropar. Şi acum, a Praznicului. 


La UTRENIE, după prima Catismă, Sedealna, glas 3, De frumsețea fecioriei tale 


Dulceaţa cea lumească urându-o cinstito, slava împărătească, gunoi ai socotit-o, și cu 
bunătăţile împodobindu-te, bărbăteşte ai biruit cu darul Duhului, Pulherio pururea pomenită, 
pe balaurul cel mult meşteşugăreţ, carele au surpat pe Eva. De aceea cu umilință strigăm, 


mântuiește pe cei ce te laudă cu credinţă. 


Slavă, tot aceasta. Și acum, a Praznicului: Strigă Davide ce S-a jurat ție Dumnezeu... şi c.l. 


După a doua, Sedealna, glas 4, Degrab ne apucă 


Cu curăția împodobindu-ţi haina sufletului tău, cu untul de lemn al fecioriei 
luminându-ţi candela preaslăvită, înlăuntru întru împărăția cerească ai intrat, bucurându-te 


Pulherio, cu fecioarele cele înțelepte rugându-te Domnului pentru robii tăi. 


Slavă, tot aceea. Şi acum, a Praznicului. 
După Polieleu, Sedealna, glas 3: Mărturisirea dumnezeieştii credințe 


Mărturisirea dumnezeieștii credinţe, o ai înălțat în Halkidon [Calcedon], dumnezeiește 
aducând ceata Părinților, care propovăduia mântuitoarele dogme, prin care au luminat inimile 
5 . . 7 iu Coja td i . > N . 5 x 
credincioșilor, cu care dimpreună preaslăvito, roagă pe Hristos Dumnezeu să dăruia”"“"scă 


nouă mare milă. 
Slavă, tot aceea. Şi acum, a Praznicului: Să se bucure cerul, pământul să se veselească şi c.l. 


Antifoanele, glas 4. Prochimenul, glas 4: Ridicat-am ales dintru norodul Meu, aflat- 
am pe David sluga Mea, cu untul de lemn al Meu l-am uns pre el. Stih: Pentru aceea te-a uns 
pre tine Dumnezeul Dumnezeul tău cu untul de lemn al veseliei mai mult decât pe părtașii tăi. 
Toată suflarea, Evanghelia, caută la Sfinţii Împărați. După Evanghelie Psalmul: Mi/uieşte-mă 
Dumnezeule după mare mila Ta. Slavă. Pentru rugăciunile de Dumnezeu încununatei 
Milostive. Şi acum. Pentru rugăciunile Născătoarei de Dumnezeu. şi c.l. Stih: Miluieşte-mă 
Dumnezeule după mare mila Ta. Şi îndată Samoglasnica, glas 2: Viaţă indumnezeită 


petrecind. Caută la Litie. 


CANONUL SFINTEI PULHERIEI 
Peasna , glas 2 
Veniţi noroade 


De dumnezeiască laudă, umple gura mea cea întinată, ca să laud ostenelile slăvitei 


Tale împărătesei Pulheriei pe care o ai mărit. 


Veniţi credincioșilor în Duhul Sfânt, bucurându-ne astăzi întru pomenirea împărătesei 


fecioarei, laude să împletim, pe Hristos cel ce a încununat pe aceasta slăvind. 


Sfântul tău şi cinstit praznic, strălucind sufletele cele din lume astăzi, le-a luminat, 


primind din soare lumina cea gânditoare și prea mult strălucită. 


Bogorodicina 


Pe tine ceea ce ești mai presus de cuvânt, Născătoare de Dumnezeu, ca pe o tare 


ajutătoare a tuturor asupriţilor, prea nevinovată te slăvim neîncetat și te fericim. P* 


Peasna a 3 
Intăreşte-ne pe noi întru Tine 


Dumnezeieşte întru curăție viețuind, nestatornicia celor stricătoare o ai schimbat cu 


adevărat, cu împărăția cea mai bună Pulherio şi te-au arătat neguțător de cele mari. 


Slăbiciunea femeiască întărindu-o, ai suferit zăduful zilei slăvito, cu gândirea de 


Dumnezeu cugetătoare, scăpând de gerul cel veşnic. 


Întru dumnezeieștile cugetări sporind spre slava Celui Preaînalt ai ridicat pusnicilor 


dumnezeiești lăcaşuri, întru care cu cuviință Domnul Se slăveşte. 
Bogorodicina 


Cu picătura cea din milostivire a rugăciunii, stinge văpaia sufletului meu de 


Dumnezeu Născătoare pururea Fecioară, al milostivirii izvor izvorându-mi. 
După Peasna a 3, glas 8 
Pre înțelepciunea şi Cuvântul lui Dumnezeu 


Biserica lui Hristos împodobind, şi lăcaş cu bună credință ridicând, întru acestea ai 
aşezat politie [noiureia = cetate] cerească, şi credincioșilor te-ai făcut luminător prea luminos, 
povăţuindu-i pe dânşii la lăcașurile cele sfinte. Pentru aceasta după vrednicie ai luat răsplătire 
ostenelilor tale slăvito, împărăţia cerească Pulherio de Dumnezeu încununată, roagă-te lui 
Hristos Dumnezeu iertare de greşale să dăruiască celor ce prăznuiesc cu dragoste sfântă 


adormirea ta. 
Slavă, tot aceea. Şi acum, a Praznicului. 
Peasna 4 
Auzit-am Doamne 


Lăcaș te-ai făcut Duhului, împodobit luminat cu faptele cele bune, Pulherio lauda 


Bisericii. Pa 


Cu vitejească cugetare pe vrăjmaş bărbătește l-ai surpat, înfrângând tu pornirile 


patimilor. 


Ca o fecioară de Dumnezeu însuflată, ca o împărăteasă de Dumnezeu încununată, 


înaintea scaunului Ziditorului stând, de credincioşi fă aducere aminte. 
Bogorodicina 


Cel ce te-a dobândit cu credință pe tine Stăpână ocrotitoare, și a vieţii Fecioară 


aşteptare, nu se vor ruşina. 
Peasna 5 
Al luminii Dătătorule 


Ascultând de tine sfântul Sobor al Părinților, nebunia cea fără de minte a ereticilor, 


bărbăteşte o ai surpat, iubind a Bisericii dumnezeiasca lumină. 


Ca un sfeșnic luminos pe toți luminezi minunat, dogmele cele binecredincioase din 


dumnezeieștile vistierii a Duhului, norodului celui hristianesc deșertând slăvito. 


Pre Dătătorul de lumină Cela ce este în două voinţi, și în două lucrări Om, şi 


Dumnezeu, dimpreună cu Sfinții Părinţi de Dumnezeu încununato L-ai propoveduit. 
Bogorodicina 


Dătător de bine pe Hristos de Dumnezeu Născătoare curată născînd, pe mine cel ce mă 


clătesc acum, de cumplitele întreitele valuri, cu milostivirea ta Fecioară mă vindecă. 
Peasna 6 
În adincul greșalelor 


Intru adîncul patimilor înotînd, către al tău liman năzuiesc, cu rugăciunile tale 


mântuiește-mă din nevoi Pulherio, pe robul tău. 


Încununându-ţi dumnezeieşte viaţa ta, cu adevărat împărăteasă !"*% te-ai arătat de 


Dumnezeu încununată, cu fecioria strălucind Pulherio, podoaba fecioarelor. 


Cu pânzele faptelor bune, îndreptând corabia vieţii cea cu multe chinuri, către limanuri 


ai ajuns, unde soborul sfinţilor se veseleşte. 


Bogorodicina 


Ceea ce eşti mai presus de puterile cereşti, mai presus de toată răutatea, fă-mă cu 


rugăciunile tale, pe mine cel ce te slăvesc de-a pururea cu mulțumită. 
După Peasna 6, Condacul, glas 8: Apărătoarei Doamne 


A împărătesei și fecioarei încuviințată, săvârşind credincioșii pomenirea cea de peste 
an, să lăudăm strigând întru umilință, Pulherio acoperământul şi podoaba fecioarelor, de tot 


felul de întâmplări izbăveşte-ne, ca să strigăm ţie, bucură-te cu adevărat de trei ori fericită. 
Icosul 


De sus primind împărătescul sceptru, către înălțimea împărăției cerurilor te-ai ridicat 
Pulherio fericită, porfira cea din fapte bune purtând, şi cu cununa curăției fiind încununată, 
pentru aceasta strigăm ție: Bucură-te slava cea cinstită a Bisericii. Bucură-te luminoasa 
podoabă a fecioriei. Bucură-te lauda dreptslăvitorilor. Bucură-te a răuslăvitorilor vrăjmași 
surpare. Bucură-te că tu ai preaînălţat Biserica lui Hristos. Bucură-te că tu ai oborât [doborât] 
eresurile vrăjmașului. Bucură-te că eşti a bineslăvitorilor slavă. Bucură-te că sfărâmi săgețile 
drăcești. Bucură-te al Răsăritului lucefere neînserate. Bucură-te steaua credinţei cea neapusă. 
Bucură-te prin care s-a întărit credinţa. Bucură-te prin care S-a slăvit Ziditorul. Bucură-te cu 


adevărat de trei ori fericită. 22 


Intru această lună în zece zile, săvârşim pomenirea de Dumnezeu încununatei, şi 


fecioarei Sfintei Împărătesei Pulheriei. 
Stihuri 
Cu adevărat de-a dreapta Hristoase Pulheria a stătut, 
După psalmist împărăteasa precum i s-a căzut. 
Pulheria la zece întru această lună, 
A adormit somnul cel mai de pe urmă. 


Cu ale Impărătesei sfinte rugăciuni Doamne lisuse Hristoase miluieşte-ne și ne 


mântuiește pe noi. Amin. 


Peasna 7 


Icoanei cei de aur 


Slava lui Hristos prin oglinda gânditoare a Fecioarei înțelegând, ai dorit de aceea 
dumnezeiește preafericită, şi alergând în urma ei prin pusnicie, ai strigat: bine ești cuvântat 


Dumnezeul părinților noştri. 


Cu podoaba cea frumoasă a împărăției, cea prin fapte bune împestrită îmbrăcându-te, 
ai arătat vederat podoaba pravoslaviei tuturor Pulherio, celor ce cu credință slăvesc și cântă: 


bine eşti cuvântat Dumnezeul părinţilor noştri. 


Cu înţelepciunea lui Dumnezeu din pruncie fiind împodobită, birfirea ereticilor o ai 
astupat cu Duhul, Soborul Sfinţilor Părinţi cu pravoslavie adunând, pe Dumnezeul cel lăudat 


cu dreaptă credință preaînălțându-L. 
Bogorodicina 


De oamenii cei cumpliți, şi de dracii cei vicleni, și de toată altă supărare şi întâmplare, 
şi de toată răutatea izbăveşte-mă Sfântă Fecioară, şi mă păzește ca să cânt: bine eşti cuvântat 


Dumnezeul părinţilor noștri. P*5!0 


Peasna 8 
Pe cel ce în cuptorul focului 


Cu strălucirea Duhului chiar fiind luminată la suflet, ca un luminător, podoaba 
împărătească întru curăția minţii, şi cu dumnezeiești osteneli ai împodobit, lăudând pe Hristos 


întru toți vecii. 


Frica lui Dumnezeu cea cinstită, în pântecele minții cîştigând, ai născut duhul 
pravoslaviei întru credință, sfaturile ereticilor cu râvna cea dumnezeiască răpindu-le, 


dimpreună cu Părinții pe Hristos slavoslovind. 


Cu puterea cea dumnezeiască, bărbătește stricăciunea celor ce se văd, trecând cu 
vederea, către slava cea împărătească a desfătărilor celor mai presus de lume, întru cântări 


lăudând te-ai înălțat, pe Tine Te prealăudăm Hristoase în veci. 


Bogorodicina 


Ca un nor luminos pe Hristos cel ce este Soarele cel prea îndumnezeit, în braţele tale Il 
porți Maică, prin Care întunericul patimilor sufletului meu, luminează-l cu lumina nepătimirii 


de Dumnezeu Născătoare. 
Peasna 9 
Pe Dumnezeu Cuvântul 


Mai presus de toate grijile trupești ridicându-te, cu dragostea Împăratului a toate 
Hristos viaţă netrupească ai dorit, pentru aceea întru împărăția lui Hristos sălășluindu-te cu 


gândul văzînd slăveşti pe Dumnezeu cel în trei ipostasuri. 


Pomenirea ta cea purtătoare de lumină, ca un soare a răsărit, luminând pe toți 
credincioșii cei ce te slăvesc întru dânsa, ca pe o împărăteasă dumnezeiască a lui Hristos şi 
clironoamă |xinpovâuoc = moștenitoare] a împărăției Lui, şi a tuturor sfinților împreună 


locuitoare. Pl! 


Pe cei ce te laudă pe tine cu credinţă, şi pe cele ce cu sufletească osârdie, au câştigat 
numele tău cel slăvit Pulherio, nu înceta apărându-i de tot felul de patimi cumplite izbăvindu-i 


şi de gheena ce va să fie cu rugăciunile tale, ție ne rugăm. 
Bogorodicina 


Cu razele cele luminoase a Celui ce S-a întrupat din tine, mai presus de minte 
Preasfântă Fecioară, cei ce te cunoaștem pe tine Născătoare de Dumnezeu, ne luminăm cu 


credință, şi de întunericul patimilor, și de primejdii, și de toate întâmplările vieţii ne izbăvim. 
Svetilna 
Muierilor ascultați, de 2 ori 


Poruncilor lui Hristos cu credință urmând, petrecere ai avut străină, în palaturile 
împărătești locuind, săracilor bogăţia ai împărțit, şi viaţă ai dobîndit nestricăcioasă după 


moarte, pe care a o dobândi și noi, te rugăm Pulherio. 
Şi acum, a Praznicului. 


La Toată suflarea punem Stihirile pe 4, şi cîntăm Podobia, poftorind [repetând] cea 


dintii Stihiră, glas 2, Când de pe lemn. 


Când prin voința dumnezeiască preacinstito, ai cugetat a aduna Soborul Părinților, 
atuncea credinţa cea neclintită o ai întărit, a lui Constantin urme înţelepţeşte urmând, a celui 
ce a preaînălțat Biserica lui Hristos, drept aceea dimpreună cu acela Pulherio stând, înaintea 


scaunului Ziditorului, adu-ţi aminte pentru noi rugămu-ne. 


Cu adevărat s-a plinit întru tine zicerea prorocului şi împăratului, ca una ce ai fost 
pomăzuită [unsă] de Dumnezeu prin darul Duhului, prin untul de lemn de sus Pulherio, de 
Dumnezeu încununate, slava credinţei pe care o ai şi preaînălțat în Halchi”"*""don [Calcedon] 
luminat, Cuvîntul şi Dumnezeu întrupat în două lucrări cu adevărat deopotrivă, și în două 


voinți propovăduind. 


De dragostea şi dorinţa lui Hristos fiind aprinsă la inimă, năvălirile trupeşti, Duhului 
le-ai supus prin vieţuirea ta cea dumnezeiască, şi fecioria păzindu-o cu frumuseţea cea 
împărătească, cu adevărat te-ai îmbrăcat întru bucuria sufletului, pentru aceasta cu cetele 


fecioreşti înaintea Împăratului a toate stînd Pulherio, adu-ţi aminte de slugile tale. 
Slavă, glas 8, Venind cu trupul către Iordan Doamne 


De dulceața cea trupească, nebăgând seamă prealăudato, împărăția cea cerească prin 
post, şi prin rugăciuni, Pulheria prea binecredincioasa, și neprihănită împărăteasă, cu toată 
silința sufletească o a dobândit, izbăvindu-se din cursele stăpânitorului lumii celui cumplit. 
Pentru aceea pe cei ce cinstesc cu dragoste, pomenirea ta cea luminată, de primejdii și de 


patimi stricătoare de suflet, degrab îi izbăvește. 
Şi acum, a Praznicului: Cântați noroade Maicii Dumnezeului nostru cântați. 


Slavoslovia cea mare, şi Otpust. 


Tehnoredactare : Filimon Daniel 


